
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΙΑΝΟΥΑΡΙΟΥ 1989 

ΤΕΥΧΟΣ ΠΡΩΤΟ 

ΑΡΙΘΜΟΣ ΦΥΛΛΟΥ 

23 



_.ίί_ 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

49. Τροποποίηση του προεδρικού διατάγματος 68/1987 

«Σύσταση Γενικής Γραμματείας Πρόνοιοις στο Υπουρ¬ 
γείο Υγείας, Πρόνοιας και Κοινωνικών Ασφαλίσεων» 
(ΦΕΚ 39). 1 

50. Καθορισμός επαγγελματικών δικαιωμάτων των πτυ- 

χιούχων του τμήματος Κοινωνικής Εργασίας της Σχο¬ 
λής Επαγγελμάτων Υγείας και Πρόνοιας των Τεχνολο¬ 
γικών Εκπαιδευτικών Ιδρυμάτων. 2 


ΑΠΟΦΑΣΕΙΣ 

Έγκριση Πρωτοκόλλου της 6ης Συνόδου της Ελληνο- 
Ουγγρικής Μικτής Επιτροπής για την οικονομική, βιο¬ 
μηχανική και τεχνική συνεργασία. (Αθήνα, 

22.6.1988). 3 

Ανακοίνωση για την καταγγελία από τη Χώρα μας της Διε¬ 
θνούς Συμβάσεως των Βρυξελλών της 15.12.1950 
«περί ονοματολογίας για την κατάταξη των εμπορευμά¬ 
των στα τελωνειακά Δασμολόγια». 4 

Ανακοίνωση για την έναρξη ισχύος της Συμφωνίας Ελλάδας - 
Ουγγαρίας για τη συνεργασία σε θέματα. δημόσιας 
υγείοις (Βουδαπέστη, 22.4.1986). 5 


ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 49 (1) 

Τροποποίηση του προεδρικού διατάγματος 68/1987 «Σύσταση 
Γενικής Γραμματείας Πρόνοιας στο Υπουργείο Υγείας, Πρό¬ 
νοιας και Κοινωνικών Ασφαλίσεων» (ΦΕΚ 39). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 25, 26 και 27 παρ. 3 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137). 

2. Τη γνωμοδότηση του Συμβουλίου της Επικράτειας με 
αριθμό 619/1988 με πρόταση του Πρωθυπουργού και του 


Υπουργού Υγείας, Πρόνοιας και Κοινωνικών Ασφαλίσεων, απο¬ 
φασίζουμε: 

Άρθρο 1 

Η παράγραφος 2β του άρθρου 1 του Π.Δ. 68/1987 «Σύσταση 
Γενικής Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων» (ΦΕΚ 39) αντικαθίσταται ως 
εξής: 

β. Οι αρμοδιότητες των κατωτέρω Διευθύνσεων του Υπουρ¬ 
γείου Υγείας, Πρόνοιας και Κοινωνικών Ασφαλίσεων, όπως-αυ¬ 
τές καθορίζονται στα άρθρα 23 μέχρι και 29 του Π.Δ. 544/ 
1977 «Περί Οργανισμού του Υπουργείου Κοινωνικών Υπηρε¬ 
σιών» (ΦΕΚ 178). 

1) Δημόσιας Αντίληψης 

2) Παιδικής Προστασίας 

3) Προστασίας Υπερηλίκων 

4) Αναπήρων 

5) Στέγασης και 

6) Κοινών. Εργασίας 

Άρθρο 2 

Η ισχύς του παρόντος αρχίζει με τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 19 Ιανουάριου 1989 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 











ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 50 (2) 

Καθορισμός επαγγελματικών δικαιωμάτων των πτυχιούχων τον 

τμήματος Κοινωνικής Εργασίας της Σχολής Επαγγελμάτων 

Τγείας και Πρόνοιας των Τεχνολογικών Εκπαιδευτικών Ιδρυ¬ 
μάτων. 

Ο ΠΡΟΕΔΡΟΣ 

ΤΗΣ Ε.ΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. γ) της παρ. 2 του άρθρου 25 του Ν. 
1404/83 (ΦΕΚ 173). 

2. Την από 8/2.9.87 γνωμοδότηση του Συμβουλίου Τεχνο¬ 
λογικής Εκπαίδευσιις. 

3. Την αρ. 668/1988 γνωμοδότηση του Συμβουλίου της 
Επικράτειας με πρόταση των Υπουργών Προεδρίας της Κυβέρ¬ 
νησης, Εργασίας, Τγείας, Πρόνοιας και Κοινωνικών Ασφαλί¬ 
σεων, Δικαιοσύνης, Εθνικής Παιδείας και θρησκευμάτων και 
Βιομηχανίας, Ενέργειας και Τεχνολογίας, αποφασίζουμε: 

Άρθρο 1 

Επαγγελματικά Δικαιώματα 

1. Οι πτυχιούχοι του τμήματος κοινωνικής εργασίας της Σχο¬ 
λής Επαγγελμάτων Τγείας και Πρόνοιας των Τεχνολογικών 
Εκπ/κών Ιδρυμάτων, Κοινωνικοί Λειτουργοί, με βάση τις εξειδι- 
κευμένες επιστημονικές γνώσεις - θεωρητικές και εφαρμοσμένες - 
ασχολούνται, είτε αυτοδύναμα, είτε σε συνεργασία με άλλους επι¬ 
στήμονες, σε όλους τους τομείς δραστηριότητας που αποβλέπουν 
στην πραγματοποίηση ενός ή και συνδυασμού από τους παρα¬ 
κάτω στόχους: 

α) Πρόληψη και θεραπεία κοινωνικών προβλημάτων. 

β) Βελτίωση του βιοτικού επιπέδου και της κοινωνικής λει¬ 
τουργικότητας, ατόμων και ομάδων με την πραγμάτωση θεσμι¬ 
κών αλλαγών μέσα στην κοινότητα. 

2. Οι παραπάνω πτυχιούχοι έχουν δικαίωμα απασχόλησης, 
ως στελέχη στον ιδιωτικό και ευρύτερο δημόσιο τομέα, όπως αυ¬ 
τός προσδιορίζεται από τις διατάξεις που ισχύουν κάθε φορά, με 
τα παρακάτω αντικείμενα: 

α) Διενέργεια κοινωνικής μελέτης ή ψυχοκοινωνικής μελέτης, 
όπου κρίνεται απαραίτητη, του περιστατικού, της ομάδας και της 
κοινότητας που χρειάζεται την παρέμβασή τους. 

β) Διαμόρφωση διάγνωσης, αυτόνομα ή και σε συνεργασία με 
άλλους ειδικούς για τα προβλήματα που εντοπίστηκαν. 

γ) Εκπόνηση και εκτέλεση σχεδίου δράσης και ενεργειών για 
την αντιμετώπιση συγκεκριμένης κατάστασης. 

3. Οι πτυχιούχοι του τμήματος ασκούν τις παρακάτω δραστη¬ 
ριότητες κατά το(.ιέα απασχόλησης, ως εξής: 

α) Τομέας Κοινωνικής Πρόνοιας: Προγράμματα παιδικής 
προστασίας, υπερτ|λίκων, αναττήρων και γενικά ατόμων και οικο¬ 
γενειών με κοινωνικές ανάγκες. 

β) Τομέας Τγείας. Παροχή ειδικών κοινωνικών υττηρεσιών 
προς τον ασθενή και τους οικείους του, σε νοσηλευτικά ιδρύματα, 
αναρρωτήρια, θεραπευτικούς ξενώνες, ιατροκοινωνικά κέντρα, 
μονάδες οικογενεκχκού προγραμματισμού κ.λπ. 

γ) Τομέοις Ψυχικής Τγείας: Παροχή υττηρεσιών διαγνωστικού 
συμβουλευτικού και θεραπευτικού χαρακτήρα σε άτομα, ομάδες 
και οικογένειες τα οποία θεραπεύονται σε κοινοτικά Κέντρα Ψυ¬ 
χικής Τγείας, Θεραπευτήρια Ψυχικών Παθήσεων, Συμβουλευτι¬ 
κούς Σταθμούς κ.λπ. 


δ) Τομέας Κοινωνικής Ασφάλισης. Παροχή κοινωνικών υπη¬ 
ρεσιών ενημερωτικού, συμβουλευτικού και επιβοηθητικού χαρα¬ 
κτήρα σε ασφαλισμένα άτομα ή και στις οικογένειές τους, μέσα 
από τους αρμόδιους ασφοιλιστικούς φορείς π.χ. Ι.Κ.Α, Ο.Γ.Α., 
κ.λπ. 

ε) Τομέας επαγγελματικού προσανατολισμού - εργασίας. Πα¬ 
ροχή κοινωνικών υιτηρεσιών στα πλαίσια των φορέων επαγγελ¬ 
ματικού προσανατολισμού, επαγγελματικής εκπαίδευσης και 
απασχόλησης, όπως Κέντρα Επαγγελματικού Προσανατολι¬ 
σμού, Σχολές Μαθητείας, Κέντρα Εργαζομένης Νεότητας, βιο¬ 
μηχανικές μονάδες, επιχειρήσεις κ.λπ. 

στ) Τομέας εκπαίδευσης. Παροχή ειδικών κοινωνικών υπηρε¬ 
σιών σε όλες τις βαθμίδες της εκπαίδευσης. 

ζ) Τομέας πρόληψης και καταστολής της ροττής προς παραβά¬ 
σεις ανηλίκων και εγκληματικότητας. Παροχή ειδικών υπηρε¬ 
σιών ενημερωτικού, συμβουλευτικού και επιβοηθητικού χαρα¬ 
κτήρα, μέσα από κρατικούς ή άλλους φορείς όπως Δικαστήρια '' 
Ανηλίκων, Τπηρεσίας Επιμελητών Ανηλίκων, Εταιρείες Προ¬ 
στασίας Ανηλίκων, Ιδρύματα Αγωγής Ανηλίκων, Σωφρονιστικά 
Καταστήματα, Φυλακές, Εταιρεία Προστασίας Ανηλίκων, Εται¬ 
ρείας Προστασίας Αποφυλακιζομένων, ιδρύματα και υπηρεσίες 
για άτομα με παρεκκλίνουσα κοινωνική συμπεριφορά. 

η) Τομέας Κοινωνικής Οργάνωσης και Ανάπτυξης. Παροχή 
κοινωνικών υπηρεσιών μιε στόχο την υποβοήθηση αναπτυξιακών 
δραστηριοτήτων σε όλες τις βαθμίδες της Τοπικής Αυτοδιοίκη¬ 
σης, Λαϊκής Επιμόρφωσης, Κέντρων Νεότητας, Πολιτιστικών 
Κέντρων κ.λπ. 

θ) Τομέας Κοινωνικών Τττηρεσιών για τις ένοπλες Δυνάμεις 
και τις υπηρεσίες του Υπουργείου Δημόσιας Τάξης. 

4. Οι πτυχιούχοι του τμήματος ασκούν κάθε άλλη δραστηριό¬ 
τητα σε επαγγελματικά αντικείμενα που δεν αναφέρονται παρα¬ 
πάνω και προκύπτουν από την εξέλιξη της επιστήμης, στην ειδι¬ 
κότητα της κοινωνικής εργασίας, και καλύπτουν όλο το φάσμα 
της Διοικητικής ιεραρχίας των Υπηρεσιών που υπηρετούν. 

5. Οι πτυχιούχοι του αναφερόμενου τμήματος, απασχολού¬ 
νται, σε όλες τις βαθμίδες της εκπαίδευσης και κατάρτισης σε θέ¬ 
ματα κοινωνικής εργασίας, σύμφωνα με την κάθε φορά ισχύουσα 
νομοθεσία. 

Επίσης μπορούν να απασχοληθούν με την έρευνα θεμάτων της 
ειδικότητάς τους. 

6. Οι τττυχιούχοι του τμήματος ασκούν το επάγγελμα στα 
πλαίσια των αναφερομένων επαγγελματικών τους δικαιωμάτων, 
μετά την απόκτηση άδειας άσκησης επαγγέλματος, που χορηγεί¬ 
ται από τις αρμόδιες ΥΛηρεσίες του,Υπουργείου Υγείας, Πρό¬ 
νοιας και Κοινωνικών Ασφαλίσεων. 

Άρθρο 2 

1. Η ισχύς αυτού του Προεδρικού Διατάγματος αρχίζει από τη 
δημωσίευσή του στην Εφημερίδα της Κυβερνήσεως. 

2. Στον Υπουργό Εθνικής Παιδείας και θρησκευμάτων, ανα¬ 
θέτουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 12 Ιανουάριου 1989 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

-— 

ΑΠΟΦΑΣΕΙΣ 

Αριθ. Φ. 0544/2/ΑΣ 293/Μ. 3763 (3) 

Έγκριση Πρωτοκόλλου της 6ης Συνόδου της Ελληνο-Ουγγρικής 
Μικτής Επιτροπής για την οικονομική, βιομηχανική και τε¬ 
χνική συνεργασία. (Αθήνα, 22.6.1988). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ^ 
ΓΕΩΡΓΙΑΣ, ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙ¬ 
ΣΕΩΝ^ 

ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ & ΔΗΜ. ΕΡΓΩΝ^ 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΕΜΠΟΡΙΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 


1) Του άρθρου 6 της Συμφωνίας για την ανάτιτυξη της οικονο¬ 
μικής, βιομηχανικής και τεχνικής συνεργασίας Ελλάδος - Ουγ¬ 
γαρίας, που υπογράφηκε στην Αθήνα στις 24.9.1980 και κυρώ¬ 
θηκε με τον Οπ’ αριθ. 1364/1983 Νόμο που δημοσιεύτηκε στο 
υπ’ αριθ. 78 Φύλλο της Εφημερίδας της Κυβερνήσεως τεύχος Α’ 
της 22.6.1983, δια του οποίου συνιστάται Μικτή Επιτροπή για 
την επίβλεψη την εφαρμογή της Συμφωνίας αυτής. 


2) Του §εύτερου άρθρου του Νόμου 1364/1983 δια του 
οποίου τα σε εκτέλεση της Συμφωνίας Πρωτόκολλα - Πρακτικά, 
που καταρτίζονται από τη Μικτή Επιτροπή του άρθρου 6 αυτής, 
εγκρίνονται με κοινή πράξη των αρμοδίων κατά περίπτωση 
Υπουργών. 


3) Το περιεχόμενο του υπό έγκριση Πρωτοκόλλου, αποφασί¬ 
ζουμε; 


Εγκρίνουμε ως έχει και στο σύνολό του το Πρωτόκολλο της 
6ης Συνόδου της Μικτής Ελληνο-Ουγγρικής Επιτροπής οικονο¬ 
μικής, βιομηχανικής και τεχνικής συνεργασίας, που υπογράφηκε 


στην Αθήνα στις 22.6.1988 και του οποίου το κείμενο σε πρωτό¬ 
τυπο στην Ελληνική γλώσσα έχει ως εξής: 

Αθήνα, 20 Ιανουάριου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΠΑΙΜ. ΡΟΥΜΕΛΙΩΤΗΣ 

ΥΓΕΙΑΣ, ΠΡΟΝ. & ΚΟΙΝ.ΑΣΦ. 

ΑΠ. ΚΑΚΛΑΜΑΝΗΣ 

ΒΙΟΜ. ΕΝΕΡΓ. & ΤΕΧ/ΓΙΑΣ 

ΑΝ. ΠΕΠΟΝΗΣ 

ΜΕΤ/ΡΩΝ ΚΑΙ ΕΠΙΚ/ΝΙΩΝ 

Γ. ΧΑΡΑΛΑΜΠΟΥΣ 


ΠΡΩΤΟΚΟΑΑΟ 

ΤΗΣ 6ης ΣΥΝΟΔΟΥ 
ΤΗΣ ΕΑΑΗΝΟ-ΟΥΓΓΡΙΚΗΣ ΜΙΚΤΗΣ 
ΕΠΙΤΡΟΠΗΣ ΓΙΑ ΤΗΝ ΟΙΚΟΝΟΜΙΚΗ, ΒΙΟΜΗΧΑΝΙΚΗ 
ΚΑΙ ΤΕΧΝΙΚΗ ΣΥΝΕΡΓΑΣΙΑ 

Η Ελληνο-Ουγγρική Μικτή Επιτροτιή για την Οικονομική 
Βιομηχανική και Τεχνική Συνεργασία, που συστήθηκε με βάση 
το άρθρο 6 της Συμφωνίοις, για την (χνάπτυξη της Οικονομικής, 
Βιομηχανικής και Τεχνικής Συνεργασίας που υπογράφτηκε στις 
24.9.1980 μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης της Ουγγρικής Ααϊκής Δημοκρατίας, 
πραγματοποίησε την 6η Σύνοδο της στην Αθήνα από 20 μέχρι 
24 Ιουνίου 1988. 

Της Ελληνικής Αντιπροσωπείας ηγήθηκε ο Υφυπουργός Εθνι¬ 
κής Οικονομίας της Ελληνικής Δημοκρατίας Γ1ΑΝΝΟΣ ΠΑΠΑ- 
ΝΤΩΝΙΟΥ και της Ουγγρικής Αντιπροσωπείας ο Υφυπουργός 
Εμπορίου της Ουγγρικής Ααϊκής Δημοκρατίας Δρ. ΤΙΜΠΟΡ 
ΜΕΑΕΓΚΑ. 

Τα μέλη των δύο Αντιπροσωπειών αναφέρονται στα Παραρτή¬ 
ματα I και II του Πρωτοκόλλου. 

Κατά τη διάρκεια της παραμονής στην Ελλάδα ο Υφυπουργός 
Κ. ΜεΙββΔ έγινε δεκτός από τον Υπουργό Εθνικής Οικονομίας 
ΠΑΝΑΓΙΩΤΗ ΡΟΥΜΕΑΙΩΤΗ, τον Υπουργό Εμπορίου ΝΙΚΟ 
ΑΚΡΙΤΙΔΗ, τον Αναπληρωτή Υπουργό Εξωτερικών ΘΕΟ¬ 
ΔΩΡΟ ΠΑΓΚΑΛΟ, και τον Αναπληρωτή Υπουργό Βιομηχα¬ 
νίας, Ενέργειας και Τεχνολογίας ΚΩΣΤΑ ΠΑΠΑΝΑΓΙΩ- 
ΤΟΥ. 

Η Μικτή Επιτροπή συνεδρίασε σύμφωνα με την ακόλουθη 
Ημερήσια Διάτοιξη: 

1. Ανασκόπηση της εξέλιξης των διμερών οικονομικών σχέ¬ 
σεων, της υλοποίησης του Πρωτοκόλλου της προηγούμενης Συ¬ 
νόδου και του Χρονοδιαγράμματος Ενεργειών. 

2. Ανασκόπηση των Οικονομικών θεμάτων και Ενεργειών που 
καθορίσθηκαν στη συνάντηση των Πρωθυπουργών των δύο χω¬ 
ρών το Νοέμβριο του 1987. 

3. Οριστικοποίηση του Χρονοδιαγράμματος Ενε,ργειών για 
την περίοδο 1988-1990. 

4. Αξιολόγηση των εμπειριών του Ελληνο-Ουγγρικού Συμπο¬ 
σίου για τις Μικτές Επιχειρήσεις. 

5. Διάφορα άλλα ζητήματα. 

Οι επίσημες διαπραγματεύσεις και συνομιλίες διεξήχθησαν σε 
ατμόσφαιρα αμοιβαίας φιλίας, κατανόησης και ειλικρίνειας. Και 
οι δύο πλευρές· επιβεβαίωσαν την κοινή βούλησή τους για τη διεύ¬ 
ρυνση της οικονομικής συνεργασίας μεταξύ της Ελληνικής Δημο¬ 
κρατίας και Ουγγρικής Ααϊκής Δημοκρατίοις και κατέβαλαν 
εποικοδομητικές προσπάθειες για την εξεύρεση πρακτικών λύ¬ 
σεων, νέων μορφών και τομέων συνεργασίας. 


ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 

ΔΙΚΑΙΟΣΥΝΗΣ 

ΒΑΣΙΛΕΙΟΣ ΡΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 


ΕΞΩΤΕΡΙΚΩΝ 

Κ. ΠΑΠΟΥΛΙΑΣ 

ΓΕΩΡΓΙΑΣ 

I. ΠΟΤΤΑΚΗΣ 

ΠΕΡΙΒ. ΧΩΡ. & ΔΗΜ. ΕΡΓΩΝ 

ΒΑΣ. ΚΕΔΙΚΟΓΛΟΥ 

ΕΜΠΟΡΙΟΥ 

Ν. ΑΚΡΙΤΙΔΗΣ 

1. Ανασκόπηση της εξέλιξης των διμερών οικονομικών σχέ¬ 
σεων, της υλοποίησης του Πρωτοκόλλου της προηγούμενης Συ¬ 
νόδου και του Χρονοδιαγράμματος Ενεργειών. 

Οι δύο πλευρές εκτιμούν ότι η συνάντηση του Έλληνα Πρωθυ¬ 
πουργού ΑΝΔΡΕΑ ΠΑΠΑΝΔΡΕΟΤ με τον Ούγγρο Πρωθυ¬ 
πουργό κ. ΚΑΚΟΕΥ ΟΚΟδΖ, τον Νοέμβρη 1987 στην Αθήνα, 
αποτέλεσε σημαντικό σταθμό στην ανάπτυξη της Ελληνο- 
Ουγγρικής συνεργασίας. 

Συνέβαλε.στην εκτίμηση και προώθηση της υλοποίησης του 
Μακροχρόνιου Προγράμματος Οικονομικής, Βιομηχοινικής και 
Επιστημονικής Τεχνολογικής Συνεργασίας που υπογράφηκε το 
1983, καθώς και στην ανάπτυξη της συνεργασίας Ανατολής - 
Δύσης. Οι δύο πλευρές αλληλοενημερώθηκαν για την εξέλιξη των 
εθνικών τους οικονομιών. 

Η Μικτή Επιτροπή διαπίστωσε ότι οι εμπορικές συναλλαγές 
των δύο χωρών δεν σημείωσαν ούτε το 1987 την αναμενόμενη 
πρόοδο, ενώ παραμένει ελλειμ'ματικό για την Ελλάδα το εμπο¬ 
ρικό ισοζύγιο. Η Μικτή Επιτροπή σημείωσε ότι το φάσμα των 
ανταλλασσομένων προϊόντων εξακολουθεί να είναι περιορισμένο, 
παρά την αύξηση των εξαγωγών των ελληνικών βιομηχανικών 
προϊόντων προς την Ουγγαρία. 

Ταυτόχρονα οι δύο πλευρές διαπίστωσαν ότι έγιναν θετικά βή¬ 
ματα για τη διεύρυνση των εμπορικών συναλλαγών, για την εξεύ¬ 
ρεση νέων μορφών και τομέων συνεργασίας. Κατ’ αρχήν με τη 
διαμόρφωση μακροπρόθεσμης συνεργασίας μεταξύ Ελληνικών 
και Ουγγρικών εταιρειών στον τομέα της παραγωγής και του 
εμπορίου, αξιοποιώντας τις δυνατότητες που παρέχουν η μετα¬ 
φορά τεχνολογίας και οι μικτές επιχειρήσεις. 

Στην περίοδο μεταξύ των δύο Συνόδων ιδρύθηκε, με έδρα την 
Αθήνα, η μικτή επιχείρηση ΜΕΠΙΟΟΚ - δΟΟΠΤΑδ Α.Ε., για 
την κατασκευή, εμπορία και συντήρηση νοσοκομειακού και υγειο¬ 
νομικού εξοπλισμού. 

Διεύρυνε τη δραστηριότητά της η μικτή επιχείρηση ΟΑΥ- 
ΜΠΟΣ, με έδρα την Ουγγαρία, στον τομέα της παραγωγής χυ¬ 
μών από φρούτα. 

Ολοκληρώθηκε με επιτυχία η κοινή κατασκευή 5 λιμενικών 
γερανών για τον Ο.Λ.Θ. με συμμετοχή των Ναυπηγείων Ελευσί¬ 
νας και της ΟΑΝΖ ΟΑΝϋΒΐυδ. 

Οι δύο πλευρές θεωρούν χρήσιμες τις μορφές συνεργασίας που 
διαμορφώθηκαν επί ευκαιρία υποβολής προσφορών και εμπεριέ¬ 
χουν δυνατότητες μακροπρόθεσμης συνεργασίας και μεταφοράς 
τεχνολογίας μεταξύ των Ελληνικών και Ουγγρικών Επιχειρήτ 
σεων, όπως: 

. ' ) 

- Για την κοινή κατασκευή λεωφορείων με συμμετοχή της 
ΕΑΒΟ και ΙΚΑΚΙΙδ. , 

- ΓΕΩΔΟΜΙΚΗ Α.Ε. - ΤΚΑΝδΙΝΥΕδΤ - ΒΕΝΤ δ.Α. για 
την ηλεκτροκίνηση σιδηροδρόμων. 

- ΟΚΕΕΚ ΜΑΟΗΙΝΕΒΥ δ.Α. - ΠυΟΚΟΕΧΡΟΚΤ ΟΡΟ - 
ΗΕΕΓΑδ ΤΔΡΟΤΕΧΝΙΚΗ Ε.Π.Ε. για συστήματα καθαρισμού* 
μολυσμένων υδάτων. 

Η Μικτή Επιτροπή εκτιμά ότι έγιναν βήματα μεταξύ των 
Υπουργείων Γεωργίας των δύο χωρών για την ανάπτυξη της συ¬ 
νεργασίας στο γε6)ργικό τομέα. 

Οι δύο πλευρές διαπίστωσαν ότι το Χρονοδιάγραμμα Μέτρων 
1986-87 αποτέλεσε χρήσιμο εργαλείο για την επίτευξη των στό¬ 
χων ανάπτυξης τιις συνεργασίας των δύο χωρών. 

Η Μικτή Επιτροττή σημείωσε με ικανοποίηση ότι οι επισκέψεις 
που έγιναν στην περίοδο μεταξύ των δύο Συνόδων συνέβοιλαν 
στην ανάπτυξη το)ν οικονομικών και εμπορικών σχέσεων. Απ’ 
αυτές πρέπει να υπογραμμιστούν: 

- Η επίσκεψη που έκανε στην Ουγγαρία από 8-9 Σεπτεμ¬ 


βρίου 1987 ο Έλληνας Υπουργός Εμπορίου και η Αντιπροσω¬ 
πεία Επιχειρηματιών. 

- Η επίσκεψη που έκανε ο Έλληνας Υπουργός Μεταφορών 
και Επικοινωνιών στην Ουγγαρία στις 29 Οκτωβρίου 1987. 

- Η επίσκεψη που έκανε στην Ουγγαρία από 16-19 Ιουνίου 
1988 ο Πρόεδρος του ΕΒΕΑ και Αντιπροσωπεία Επιχειρημα¬ 
τιών. 

- Η επίσκεψη που πραγματοποίησε στην Ελλάδα από 14-16 
Μαρτίου 1988 ο Αντιπρόεδρος της Ουγγρικής Εθνικής Υπηρε¬ 
σίας Προγραμματισμού. 

- Η επίσκεψη Ομάδας Ούγγρων Εμπειρογνωμόνων στην Ελ¬ 
λάδα στις 26.4.1988 αρμοδίων για γεωργικά θέματα κατά τη 
διάρκεια της οποίας συνεργάσθηκαν στο Ελληνικό Υπουργείο Γε¬ 
ωργίας και υπέγραψαν Πρωτόκολλο που προβλέπει τη βελτίωση 
και προώθηση της συνεργασίας των δύο χωρών σΐην ίδρυση και 
συμπαραγωγή μικτών γεωργικών επιχειρήσεων, αγροτοβιομη- 
χανιών, γεωργικών συνεταιρισμών κ.λ.π. 

- Η επίσκεψη της Ελληνικής Ομάδας Εμπειρογνωμόνων στη 
Βουδαπέστη στις 4/8.1.1988 κατά τη διάρκεια της οποίας επε- 
ξεργάσθηκε από κοινού το νέο 3ετές χρονοδιάγραμμα Ενεργειών 
για την περίοδο 1988-1990, σε εκτέλεση του Μακροχρόνιου 
Προγράμματος για την ανάπτυξη της Οικονομικής, Βιομηχανι¬ 
κής και Επιστημονικο-τεχνολογικής Συνεργασίας Ελλάδας - 
Ουγγαρίας. 

2. Ανασκότιηση των Οικονομικών θεμάτων και Ενεργειών που 
καθορίστηκαν στη συνάντηση των Πρωθυπουργών των δυο χω¬ 
ρών τον Νοέμβρη του 1987. 

Οι συνομιλίες που είχε στην Αθήνα ο Έλληνας Πρωθυπουργός 
Ανδρέας Παπανδρέου και ο Ούγγρος Πρωθυπουργός ΟΚΟδΖ 
ΚΑΚΟΕΥ επιβεβαίωσε ότι αποκτά μεγάλη σπουδαιότητα η ανά- 
τιτυξη της Είλληνο-Ουγγρικής Οικονομικής και Εμπορικής συ¬ 
νεργασίας, με βάσή τις ευνοϊκές πολιτικές σχέσεις. 

Η Μικτή Επιτροπή πήρε υποσημείωση τους στόχους που κα- 
, θορίοτηκαν στις πιο πάνω διαπραγματεύσεις. 

Συμφωνήθηκε ότι πρέπει να υποστηριχθούν οι νέες μέθοδοι και 
μορφές συνεργασίας (Μικτές Επιχειρήσεις, συμπαραγωγή, συ¬ 
νεργασία σε τρίτες αγορές, Εεβδϊπβ) και η επιτυχής υλοποίηση 
των θεμάτων που βρίσκονται σε εξέλιξη. 

Οι δυο πλευρές συμφώνησαν να καταβάλουν νέες προσπάθειες 
για τη δυναμική αύξηση του όγκου του διμερούς εμπορίου τους. 
Η Ελληνική πλευρά ζήτησε τη συνδρομή της Ουγγρικής πλευράς 
στην επιτάχυνση της αύξησης των Ελληνικών Εξαγωγών προς 
την Ουγγαρία με στόχο τη βελτίωση του εμπορικού ισοζυγίου. 

Η επίτευξη των παραπάνω στόχων προωθείται με τις εξής 
ενέργειες: 

Οι δυο πλευρές σε εκτέλεση των συμφωνηθέντων στη συνά¬ 
ντηση των δύο Πρωθυπουργών επεξεργάστηκαν ένα Χρονοδιά¬ 
γραμμα Ενεργειών για την περίοδο 1988-1990. 

* Οι Εμπειρογνώμονες των αρμοδίων Υπουργείων των δυο χω¬ 
ρών, συνέχισαν τις διαπραγματεύσεις τούς για τη συμφωνία εν¬ 
θάρρυνσης και προστασίας των επενδύσεων. 

Είναι αναγκαίο να βελτιωθεί η αμοιβαία ανταλλαγή των απα¬ 
ραίτητων πληροφοριών και το Μοτίιείϊηβ με συμμετοχή σε εκθέ¬ 
σεις, με οργάνωση ειδικών δειγματισμών προϊόντων και με συ¬ 
χνότερες επαφές των Επιχειρηματιών. Στα πλαίσια αυτά η Ουγ¬ 
γαρία πήρε μέρος στη Διεθνή Έκθεση Θεσσαλονίκης το 1987. Το 
1988 διοργανώθηκε στην Ουγγαρία Ελληνική Εβδομάδα προώ¬ 
θησης προϊόντων και θα διοργανωθεί παρόμοια Ουγγρική Εβδο- 
. μάδα στην Ελλάδα τον Οκτώβρη. Το Δεκέμβρη 1988 θα διοργα- 
νωθούν στην Αθήνα και τη Θεσσαλονίκη Ουγγρικές Ημερίδες για 
Οικονομικά-και Τεχνικά θέματα. Η Ουγγρική πλευρά προτείνει 

να συμμετάσχει η Ελλάδα στη Διεθνή Έκθεση της Βουδαπέστης. 

— Να διευρυνθεΐ το φάσμα των ανταλλασσόμενων προϊόντων. 

- Να αναπτυχθεί η συνεργασία και να επεκταθεί σε νέους τομείς, 
ιδιαίτερα με τη μορφή μεταφοράς τεχνολογίας, συμπαραγωγής 
και νέων μικτών Επιχειρήσεων. 

Από τα θέματα που καθορίστηκαν στη συνάντηση των Πρωθυ¬ 
πουργών, η Μικτή Επιτροπή ασχολήθηκε ιδιαίτερα με τα ακό¬ 
λουθα: 

Βιομηχανία Αλουμινίου 

Η Μικτή Επιτροπή συνιστά στις ενδιαφερόμενες Επιχειρήσεις 
να εξετάσουν τις δυνατότητες συνεργασίας στον τομέα αυτό, αξιο- 
ποιώντας τις εμπειρίες και τις σύγχρονες τεχνολογίες που διαθέ¬ 
τει η Ουγγρική τεχνολογία. 

Βιομηχανία φυσικού αερίου 

Η Ουγγρική πλευρά προσφέρει τις εμπειρίες της στον τομέα 
της κατασκευής του αγωγού φυσικού αερίου και του δικτύου δια¬ 
νομής, παίρνοντας υπόψη το Πρόγραμμα της Ελληνικής πλευράς 
σ’ αυτό τον τομέα. 

Τομέας Οχημάτων (Αεωφορείων) 

Η Μικτή Επιτροπή συστήνει στους ενδιαφερόμενους Οργανι¬ 
σμούς και Επιχειρήσεις να συνεχίσουν τις συνομιλίες προς την κα¬ 
τεύθυνση εξεύρεσης κοινής λύσης για την προμήθεια λεωφορείων 
και για τη γενική επισκευή των λεωφορείων της Ε.Α.Σ. από Ουγ¬ 
γρικές Εταιρείες και να εξετάσουν τη δυνατότητα μιας συνεργα¬ 
σίας για την κατασκευή στην Αθήνα της Κεντρικής Επισκευαστι- 
κής Βάσης Αεωφορείων. 

Συμπαραγωγή γερανών 

Η Μικτή Επιτροπή συστήνει στα Ναυπηγεία Ελευσίνας και τον 
Ουγγρικό Οίκο ΟΑΖ ΟΑΝΌΒΙΟδ, να συνεχίσουν την κοινή κα¬ 
τασκευή για τις ανάγκες των δύο χωρών και τρίτων αγορών, 
αξιοποιώντας τις εμπειρίες, από την κατασκευή και παράδοση 
των πρώτων πέντε (5) γερανών για λογαριασμό του Ο.Α.Θ. 

Νοσοκομειακός εξοπλισμός και ιατρικά μηχανήματα 

Η Μικτή Επιτροπή εκτιμά θετικά ότι οι ενδιαφερόμενες Επι¬ 
χειρήσεις, Ουγγρική και Ελληνική, ίδρυσαν μικτή Επιχείρηση 
για τη συντήρηση του ουγγρικού εξοπλισμού των ελληνικών Κέ¬ 
ντρων Υγείας καθώς επίσης και για τη συμπαραγωγή και πώ¬ 
ληση νοσοκομειακού εξοπλισμού και ιατρικών μηχανημάτων. 

Συνιστά η Επιχείρηση αυτή να λάβει δραστήριο μέρος στα προ¬ 
γράμματα των δυο χωρών για την ανάπτυξη του τομέα υγείας. 

Συνεργασία Μικρομεσαίων Μεταποιητικών Επιχειρήσεων 

Οι δυο πλευρές συνιστούν στον ΕΟΜΜΕΧ, τη Γ.Ε.Σ.Ε.Β.Ε. 
και την Ουγγρική ΟΚΙ5Ζ (Εθνική Ένωση Βιομηχανικών Συνε¬ 
ταιρισμών) να συγκεκριμενοποιήσουν τους τομείς συνεργασίας με 
βάση τις συμφώνίες τους και να δημιουργήσουν τις προϋποθέσεις 
για την ανάπτυξη της συνεργασίας με τη μορφή εμπορικών-συ-' 
ναλλαγών, συμπαραγωγής, μεταφοράς τεχνολογίας και μικτών 
επιχειρήσεων. 

Οι δυο πλευρές συστήνουν στην ΠΑΣΕΓΕΣ και στο Εθνικό 
Συμβούλιο Γεωργικών Συνεταιρισμών της Ουγγαρίας (ΤΟΤ) να 
καταβάλουν προσπάθειες για την ανάπτυξη της οικονομικής συ¬ 
νεργασίας των δυο χωρών. 

Τομέας Φαρμακοβιομηχανίας 

Οι δυο πλευρές συστήνουν στους ενδιαφερόμενους Οργανι¬ 
σμούς και Επιχειρήσεις να συνεχίσουν και να διευρύνουν τη συνερ¬ 
γασία τους στη μεταφορά Φαρμακευτικής τεχνογνωσίας, στις 


αμοιβαίες πωλήσεις πρώτων υλών και ετοίμων προϊόνταιν, να 
διευρύνουν επίσης τη δυνατότητα κοινής παραγωγής φαρί-ιάκων. 
και ίδρυσης μικτής Επιχείρησης. . » 

3. Οριστικοποίηση του Χρονοδιαγράμματος Ενεργειών για 
την περίοδο 1988-1990. 

Η Μικτή Επιτροπή εγκρίνει το Χρονοδιάγραμμα Ενεργειών 
που επεξεργάσθηκαν, από κοινού, οι Εμπειρογνώμονες τών δυο 
πλευρών, και συστήνει στις ενδιαφερόμενες Επιχειρήσεις και Ορ¬ 
γανισμούς να αρχίσουν την υλοποίηση των προβλεπομένων δυνα¬ 
τοτήτων συνεργασίοις. '! 

Εκτός από τα συγκεκριμένα θέματα οικονομικής συνεργασίας 
που αναφέρθηκαν στη συνάντηση των δυο Πρωθυπουργών'και τα 
οποία ενσωματώθηκαν στο Πρόγραμμα Ενεργειών - η Μικτή 
Επιτροτιή εκτιμάει ότι υπάρχουν δυνατότητες συνεργασίας στο 
άμεσο μέλλον στους εξής τομείς: 

Βιομηχανία 

- Κατασκευή μικρών υδροηλεκτρικών σταθμών 

- Παραγωγή πλαστικών σωλήνων - συμπαρ'αγωγή μέ ελλη¬ 
νική τεχνολογία ι . . 

- Συμπαραγωγή συσκευών τηλεόρασης ' 

- Συμπαραγωγή διδακτικών μέσων 

- Ηλεκτροκίνηση των σιδηροδρόμων 

- Βιομηχανία φαρμάκων 

- Οχήματα μετρό 

- Μέθοδοι προστασίοις του περιβάλλοντος· 

Γεωργία και Βιομηχανία Τροφίμων 

- Βοοτροφία και χοιροτροφία 

- Παραγωγή και επεξεργασία κρέατος ' ^ · ■ 

- Σχεδιασμός και κατασκευή σφαγείων > , 

- Κοιλλιέργεια μανιταριών με'Ουγγρική τεχνολογία 

- Ιχθυοκαλλιέργεια γλυκών υδάτων 

- Ανθοκομία 

- Αμοιβαία αντοιλλαγή υβριδίων καλαμποκιού ■ 

- Παραγωγή χυμών σταφυλιών στην Ελλάδα με Ουγγρική 

Τεχνολογία . . . ', . 

- Αρδευτικά συστήματα ' ' ' 

4. Αξιολόγηση των Εμπεφιών του Είλληνο-Ουγγρικού Συμπο¬ 
σίου για τις Μικτές Επιχειρήσεις. 

Η Μικτή Επιτροπή εκτίμησε θετικά το Ελληνο-Ουγγρικό Συ¬ 
μπόσιο για τις Μικτές Επιχειρήσεις που διοργανώθηκε στις 
21-22 Ιουνίου στην Αθήνα, στο οποίο πήραν μέρος πολλοί;Έλλη- 
νες και Ούγγροι Επιχειρηματίες που διεξήγαγαν διαπραγματεύ¬ 
σεις για πολλά νέα θέματα συνεργασίας.' 

Οι δυο πλευρές ζητούν από τους αρμόδιους φορείς να παρακο¬ 
λουθήσουν την εξέλιξη της συνεργασίας καί να ενημερώσουν τους 
Συμπροέδρους της Μικτής Επιτροπής. 

5. ' Διάφορα άλλα ζητήματα ' ' 

Τουρισμός I . 

Οι δυο πλευρές διαπίστωσαν ότι υπάρχουν δυνατότητες για'τη 
δυναμική αύξηση των τουριστικών ανταλλαγών, μεταξύ των δυο 
χωρών. 

Συστήνουν στους ενδιαφερόμενους Οργανισμούς να πραγματο¬ 
ποιήσουν με συνέπεια την Τουριστική Συμφωνία^που. υπογράφηκε 
στις 26 Νοεμβρίου 1987. , 

Στην επίτευξη του παραπάνω στόχου μπορούν να συμβάλλουν 
η ίδρυση Μικτής Επιχείρησης, η κατασκευή ξενοδοχείων και η 
συνεργασία σε τρίτες χώρες. 

Η προσεχής συνάντηση του Νίκου Σκρυλά, Υφυπουργού Εθνι- 

!κής Οικονομίας και του Αντρικό ΜΙκλος, Υπουργού Αναπληρωτή 
Εμπορίου, παρέχεται δυνατότητα για τη συγκεκριμενοποίηση 
των παραπάνω στόχων και των ενεργειών που απαιτούνται για 
την υλοποίησή τους. 

Διατραπεζική Συνεργασία 

Οι δυο πλευρές συνιστούν στις ενδιαφερόμενες Τράπεζες να 
αναπτύξουν παραπέρα τη συνεργασία τους, εξασφαλίζοντας όλες 
τις προϋποθέσεις για την επίτευξη του στόχου αυτού. 

Κοινωνικές Ασφαλίσεις 

Η Μικτή Επιτροπή διαπίστωσε ότι η Ουγγαρία εκπληρώνει 
την υποχρέωση καταβολής της δόσης του έτους 1988 που προ- 
βλέπεται στη Συμφωνία Κοινωνικών Ασφαλίσεων. 

Οι δύο πλευρές συμφώνησαν, η καταβολή της δόσης του 1989 
να γίνει σύμφωνα με τη Συμφωνία των Κοινωνικών Ασφαλίσεων, 

Προγραμματισμός 

Η Μικτή Επιτροττή συστήνει στους αρμόδιους φορείς των δυο 
χωρών να επεξεργαστούν μια Συμφωνία με σκοπό την προώθηση 
της Συνεργασίας στον Προγραμματισμό, της Οικονομικής και 
Κοινωνικής Ανάπτυξης, την ανταλλαγή των σχετικών εμπειριών 
και τη συμβολή στο μακροχρόνιο προγραμματισμό της Ελληνο- 
Ουγγρικής Οικονομικής συνεργασίας. 

Η Μικτή Επιτροπή αποφάσισε ότι η 7η Σύνοδός της να γίνει 
στη Βουδαπέστη στο Α’ εξάμηνο του 1989. 


8. ΒΑΣΙΛΕΙΟΣ ΓΙΑΝΝΑΚΟΠΟΤΛΟΣΤμηματάρχης Υπουργείου 

Εμπορίου 

9. ΚΑΛΛΙΟΠΗ ΠΑΠΑΕΤΘΤΜΙΟΤ Υπουργείο Εμπορίου, υπεύθυνη 

οχέοεων με την Ουγγαρία 

10. ΒΑΣΙΛΕΙΑ ΛΑΔΟΥΚΑΚΗ Υπουργείο Γεωργίοις, υπεύθυνη 

για τις σχέσεις με τις 
σοσιαλιστυιές χώρες 

ΠΑΡΑΡΤΗΜΑ II 
ΟΥΓΓΡΙΚΗ ΑΝΤΙΠΡΟΣΩΠΕΙΑ 

1. ΟΚ. ΜΕΕΕΟΑ ΤΙΒΟΚ Υφυπουργός Εξωτερικού Εμπορίου 

Αρχηγός της Ουγγρικής 
Αντιπροσωπείας 

2. ΓΑΖΑΚΑδ δΖΑΒΟΕΕδ Αναπληρωτής Γενικός Διευθυντής 

Υπουργείου Εμπορίου 

3. ΤΟΤΗ ΓΕΚΕΝΟ Εμπορικός Σύμβουλος της Πρεσβείας 

της Λαϊκής Δημοκρατίοις της 
Ουγγαρίας στην Αθήνα 

4. ΡΟΕΑΟΕΚ ΙΑΝ05 Τμηματάρχης Υπουργείου Εμπορίου 

5. δΑΚΟΥ ΡΕΤΕΚ Σύμβουλος Εθνικής Υπηρεσίας 

Προγραμματισμού 


Αριθ. Φ.0546/25/ΑΣ /43/Μ. 1087 (4) 

Ανακοίνωση για την καταγγελία από τη Χώρα μας της Διεθνούς 
Συμβάσεως των Βρυξελλών της 15.12.1950 «περί ονοματο¬ 
λογίας για την κατάταξη των εμπορευμάτων στα τελωνειακά 
Δασμολόγια». 

Ο ΥΠΟΥΡΓΟΣ ΕΞΩΤΕΡΙΚΩΝ 


Η ακριβής ημερομηνία θα συμφωνηθεί με τη διπλωματική 
οδό. 

Έγινε στην Αθήνα στις 22 Ιουνίου 1988, σε δυο πρωτότυπα, 
στην Ελληνική και στην Ουγγ^ρική γλώσσα. 

Και τα δυο κείμενα είναι εξίσου αυθεντικά. 


Το Υπουργείο Εξωτερικών ανακοινώνει ότι στις 31 Δεκεμ¬ 
βρίου 1988 έγινε η κατάθεση στη θεματοφύλακα Βελγική Κυ¬ 
βέρνηση της καταγγελίας της Διεθνούς Συμβάσεως των Βρυξελ¬ 
λών της 15.12.1950 περί ονοματολογίας για την κατάταξη των 
εμπορευμάτων στα Τελωνειακά Δασμολόγια και ότι η Σύμβαση 
αυτή, βάσει της διάταξης του άρθρου XIV παρ. α/2 αυτής, θα 
παύσει να ισχύει ως προς τη Χώρα μας, στις 31.12.1989. 


ΓΙΑ ΤΗΝ ΚΥΒΕΡΝΗΣΗ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


ΓΙΑ ΤΗΝ ΚΥΒΕΡΝΗΣΗ ΤΗΣ 
ΟΥΓΓΡΙΚΗΣ ΛΑΪΚΗΣ 
ΔΗΜΟΚΡΑΤΙΑΣ 

Δρ. ΤΙΜΠΟΡ ΜΕΛΕΓΚΑ 


ΠΑΡΑΡΤΗΜΑ I 

ΕΛΛΗΝΙΚΗ ΑΝΤΙΠΡΟΣΩΠΕΙΑ 


1. ΓΙΑΝΝΟΣ ΠΑΠΑΝΤΩΝΙΟΥ 

2. ΣΠΥΡΟΣ ΦΛΟΥΔΑΣ 

3. ΣΤΕΡΓΙΟΣ ΜΠΑΜΠΑΝΑΣΗΣ 

4. ΓΡΗΓΟΡΗΣ ΒΛΑΜΗΣ 

5. ΤΕΡΕΖΑ ΑΓΓΕΛΑΤΟΥ 

6. ΓΙΑΝΝΗΣ ΔΑΛΕΖΙΟΣ 

7. ΕΥΑΓΓΕΛΟΣ ΚΑΒΑΖΑΡΑΚΗΣ 


Υφυπουργός Εθνικής Οικονομίοις 
Αρχηγός της Ελληνικής 
Αντιπροσωπείοις 
Διευθυντής Διακρατικών 
Οικονομικών Σχέσεων ΥΠΕΘΟ 
Καθηγητής Πανεπιστημίου, 
Σύμβουλος ΥΠΕΘΟ 
Υπεύθυνος Σχέσεων της ΔΟΣ με 
την Ουγγαρία, ΥΠΕΘΟ 
Γραμματεύς Πρεσβείας Α. ΥΠΕΞ 
Υπουργείο Βιομηχανίας, 

Τομέας Ενέργειας 
Εμπορικός Γραμματέας της 
Πρεσβείοις της Ελληνικής 
Δημοκρατίας στη Βουδαπέστη 


Αθήνα, 19 Ιανουάριου 1989 

Με εντολή Υπουργού 

Ο Προϊστάμενος της Ειδικής 
Νομικής Υπηρεσίας 
Κ.Π. ΟΙΚΟΝΟΜΙΔΗΣ 

-♦- . 

Αριθ. Φ.0544/21/ΑΣ /42/Μ. 3549 (5) 

Ανακοίνωση για την έναρξη ισχύος της Συμφωνίας Ελλάδας - 
Ουγγαρίας για τη συνεργασία σε θέματα δημόσιας υγείας 
(Βουδαπέστη, 22.4.1986). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία Ελλά¬ 
δας - Ουγγαρίας για τη συνεργασία σε θέματα δημόσιας υγείας, η 
οποία υπογράφηκε στη Βουδαπέστη στις 22.4.1986 και κυρώ¬ 
θηκε με το Νόμο υπ’ αριθ. 1795/1988 που δημοσιεύτηκε στο 
υπ’ αριθ. 145 Φύλλο της Εφημερίδας της Κυβερνήσεως, Τεύχος 
Α’ της 30.6.1988, τέθηκε σε ισχύ σύμφωνα με τη διάταξη του 
άρθρου 6 παρ. 2 αυτής, την 6η Οκτωβρίου 1988. 

Αθήνα, 19 Ιανουάριου 1989 
Με εντολή Υπουργού 

Ο Προϊστάμενος της ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





